open-index/open-wikipedia-markdown huggingface dataset:
அன்னதானப்பட்டி

**அன்னதானப்பட்டி** என்பது இந்தியா தமிழ்நாடு மாநிலத்தின் சேலம் மாவட்டத்திலுள்ள சங்ககிரி ஊராட்சி ஒன்றிய அன்னதானப்பட்டி ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 310.91 மீ. உயரத்தில், () என்ற புவியியல் ஆள்கூறுகள் கொண்டு அன்னதானப்பட்டி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், அன்னதானப்பட்டி ஊரின் மொத்த மக்கள்தொகை 2,084 பேர் ஆகும். இதில் 1,069 பேர் ஆண்கள் மற்றும் 1,015 பேர் பெண்கள் ஆவர்.
## சமயம்
### இந்துக் கோயில்
மாரியம்மன் கோயில் என்ற அம்மன் கோயில் ஒன்று அன்னதானப்பட்டி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
## அரசியல்
அன்னதானப்பட்டி பகுதியானது, சங்ககிரி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, நாமக்கல் மக்களவைத் தொகுதி சார்ந்தது.
## மேற்கோள்கள்

பகுப்பு:சேலம் மாவட்டத்திலுள்ள ஊர்களும் நகரங்களும்
தேசிய நெடுஞ்சாலை 327அ (இந்தியா)

**தேசிய நெடுஞ்சாலை 327அ**, பொதுவாக **தே. நெ. 327அ** என்று அழைக்கப்படுவது இந்திய தேசிய நெடுஞ்சாலை ஆகும். இது தேசிய நெடுஞ்சாலை 27-ன் கிளைச்சாலை ஆகும். தேசிய நெடுஞ்சாலை 327அ இந்தியாவின் பீகார் மாநிலத்தை கடந்து செல்கிறது.

## பாதை
சுபால் - பாப்டியாகி

## சந்திப்புகள்
:  சுபால் அருகே முனையம்
:  பாப்டியாகி அருகே முனையம்

## மேலும் பார்க்கவும்
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் NH 327A

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 327ஆ (இந்தியா)

**தேசிய நெடுஞ்சாலை 327ஆ** (*National Highway 327B (India)*), பொதுவாக **தே. நெ. 327ஆ** என்று அழைக்கப்படுவது இந்தியாவின் மேற்கு வங்க மாநிலத்தில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 327ஆ இந்தியாவின் மிகச்சிறிய தேசிய நெடுஞ்சாலையாகும். இது தேசிய நெடுஞ்சாலை 327-ன் கிளை ஆகும். தேசிய நெடுஞ்சாலை 327ஆ என்பது இந்தியாவின் எல்லை நகரமான பனிடாங்கி, நேபாளத்தின் எல்லை நகரமான காகர்பிட்டாவை இணைக்கும் மிகச் சிறிய சாலை ஆகும்.

## பாதை
மெச்சி ஆற்றின் குறுக்கே பனிடாங்கி முதல் மெச்சி பாலம் வரை.

## சந்திப்புகள்
* பனிடாங்கிக்கு அருகில் தேசிய நெடுஞ்சாலை 327 உடன் முனையம்.
* மகேந்திரா நெடுஞ்சாலையுடன் கூடிய முனையம்.

## மேலும் பார்க்கவும்
* தேசிய நெடுஞ்சாலை வளர்ச்சி திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
கவுண்டச்சிபுதூர்

**கவுண்டச்சிபுதூர்** (*Goundachipudur*) என்பது இந்தியா தமிழ்நாடு மாநிலத்தின் திருப்பூர் மாவட்டத்திலுள்ள தாராபுரம் ஊராட்சி ஒன்றிய கவுண்டச்சிபுதூர் ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 286.92 மீ. உயரத்தில், () என்ற புவியியல் ஆள்கூறுகள் கொண்டு கவுண்டச்சிபுதூர் அமையப் பெற்றுள்ளது.

## அரசியல்
கவுண்டச்சிபுதூர் பகுதியானது, தாராபுரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, ஈரோடு மக்களவைத் தொகுதி சார்ந்தது.
## மேற்கோள்கள்

பகுப்பு:திருப்பூர் மாவட்டத்திலுள்ள ஊர்களும் நகரங்களும்
தேசிய நெடுஞ்சாலை 227அ (இந்தியா)

**தேசிய நெடுஞ்சாலை 227அ** (*National Highway 227A (India)*) பொதுவாக **தே. நெ. 227அ** அல்லது **இராம் ஜான்கி மார்க்** என குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 27-ன் ஒரு கிளைச்சாலை ஆகும். தேசிய நெடுஞ்சாலை 227அ இந்தியாவில் பீகார், உத்தரப் பிரதேசம் மாநிலங்களை கடந்து செல்கிறது.

## பாதை

; உத்தரப்பிரதேசம்

அயோத்தி - சாவ்னி - கல்வாரி - பர்கல்கஞ்ச் - பர்காஜ் - பீகார் எல்லை - 218 கி.மீ.

; பீகார்
உத்தரப் பிரதேச எல்லை - சிவான் - மெக்சி - 111.3 கி.மீ.

## சந்திப்புகள்
:  அயோத்தி அருகில் முனையம்
:  மெக்சி அருகில் முனையம்

## மேலும் பார்க்கவும்
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் தே. நெ. 227அ

பகுப்பு:இந்திய தேசிய நெடுஞ்சாலைகள்
வேலு ஆசான்

**வேலு ஆசான்** (*Velu Aasaan*) என்பவர் இந்தியாவின் தமிழ்நாட்டில் மதுரை மாவட்டம் அலங்காநல்லூரைச் சேர்ந்த பறை இசை கலைஞரும் பத்மசிறீ விருதாளரும் ஆவார்.

வேலு ஆசானின் இயற்பெயர் வேல்முருகன். வேலு ஆசானின் தந்தை இராமையா ஆவார். ஆரம்பத்தில் இவரிடமே பறை இசைக்க கற்றுக்கொண்டாலும், இப்பகுதியினைச் சேர்ந்த சேவுகன் வாத்தியார் என்பவரிடம் பறை இசையின் நுட்பங்களை அறிந்துகொண்டார். தமிழர்கள் வாழும் சீனா, சிங்கப்பூர், துபாய், மலேசியா, அமெரிக்கா, இலங்கை போன்ற வெளிநாடுகளுக்குப் பயணம் செய்து பறையிசை நிகழ்ச்சிகளை நடத்தியுள்ளார். பறையிசையினை முழுமையாக தொழிலாகக்கொண்டு இசைத்து வரும் இவருக்கு இந்திய அரசு இந்தியக் குடிமக்களுக்கு வழங்கும் உயரிய விருதுகளில் ஒன்றான பதமசிறீ விருதினை 2025ஆம் ஆண்டு வழங்கியது. அய்யா அழகர்சாமி விருது, சிறந்த மக்கள் கலைஞன் விருது, ஞானப்பறை, பறையிசை சிற்பி, கிராமிய கலைச்சுடர், தந்தை பெரியார் விருது, பாவலர் ஓம் முத்துமாரி விருது உள்ளிட்ட பல விருதுகளையும் வேலு ஆசான் பெற்றுள்ளார்.

## மேற்கோள்கள்

பகுப்பு:மதுரை மாவட்ட மக்கள்
பகுப்பு:பத்மசிறீ விருது பெற்ற தமிழர்கள்
பகுப்பு:பறை
பூமலர்ந்தான்

**பூமலர்ந்தான்** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மடு பிரதேச செயலாளர் பிரிவில் அமைந்துள்ளது. இது மடுவிற்குத் தென்மேற்கே சுமார் 10 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
நோரோ வைரஸ்

பொதுவாக குளிர்கால நிலை வாந்தி என்று குறிப்பிடப்படும் **நோரோவைரஸ்** (*Norovirus* அல்லது *Norwalk virus*), பொதுவான நோய் அறிகுறியாக இரைப்பை குடல் அழற்சியை உண்டாக்கும் . நோய்த்தொற்றானது இரத்தப்போக்கு அல்லாத வயிற்றுப்போக்கு, வாந்தி மற்றும் வயிற்று வலி ஆகியவற்றால் பொது அறிகுறியுடன் வகைப்படுத்தப்படுகிறது.  காய்ச்சல் அல்லது தலைவலியும் ஏற்படலாம்.  அறிகுறிகள் பொதுவாக தொற்று வெளிப்பட்ட 12 முதல் 48 மணி நேரத்திற்குப் பிறகு உருவாகின்றன, மேலும் குணமடைய பொதுவாக 1 முதல் 3 நாட்கள் ஆகும். நோய் பற்றிய சிக்கல்கள் அசாதாரணமானவை, ஆனால் நீரிழப்பு, குறிப்பாக இளைஞர்கள், முதியவர்கள் மற்றும் பிற சுகாதார பிரச்சினைகள் உள்ளவர்களுக்கு அதிகம் இருக்கலாம்.

இந்த வைரஸ் பொதுவாக மலம்-வாய்வழி வழியாக தொற்று பரவுகிறது . இது அசுத்தமான உணவு அல்லது தண்ணீராலோ அல்லது நபருக்கு நபர் தொடர்பு மூலமோ இருக்கலாம். இது அசுத்தமான மேற்பரப்புகள் வழியாகவோ அல்லது பாதிக்கப்பட்ட நபரின் வாந்தியில் இருந்து காற்று வழியாகவோ பரவக்கூடும். சுகாதாரமற்ற உணவு தயாரிப்பு மற்றும் நெரிசலான பகுதிகளைப் பகிர்வது ஆகியவை ஆபத்து காரணிகளுள் அடங்கும். நோய் கண்டறிதல் பொதுவாக அறிகுறிகளை அடிப்படையாகக் கொண்டது . உறுதிப்படுத்தல் சோதனை பொதுவாக எளிதில் கிடைக்காது, ஆனால் பொது சுகாதார நிறுவனங்களால் அதிக தொற்றின்போது கவனம் செலுத்தி கண்டறியப் படவேண்டும். இந்த வைரஸ் எம் ஆர் என் ஏ வகை என்பதால் ஆர்டி-பாலிமரேசு தொடர் வினை மூலம் கண்டறிய முடியும். 

வரும் முன் காக்கும் தடுப்பு முறையானது கை கழுவுதல், அசுத்தமான மேற்பரப்புகளை கிருமி நீக்கம் செய்வதை உள்ளடக்கியது.  ஆல்கஹால் அடிப்படையிலான கை சுத்திகரிப்பாண்களையும் கூடுதலாகப் பயன்படுத்தலாம், ஆனால் கை கழுவுவதை விட குறைவான செயல்திறன் கொண்டவை. நோரோவைரஸுக்கு தடுப்பூசி அல்லது குறிப்பிட்ட சிகிச்சை எதுவும் இல்லை  போதுமான திரவங்கள் அல்லது நரம்பு வழி திரவங்களை செலுத்துவது போன்றவை சிகிச்சைகளுள் அடங்கும். காஃபின் அல்லது ஆல்கஹால் இல்லாத பிற பானங்கள் உதவக்கூடும் என்றாலும், உப்பு சர்க்கரை கலந்த வாய்வழி மறு நீரேற்றும் திரவங்கள் அதிக பலனளிக்கும்.

## வைரசின் வகைப்பாடு

நோரோவைரஸ் காரணமாக உலகளவில் ஆண்டுக்கு சுமார் 685 மில்லியன் நோயாளிகள் மற்றும் 200,000 இறப்புகள் ஏற்படுகின்றன. இது வளர்ந்த மற்றும் வளரும் நாடுகளில் பொதுவானது  ஐந்து வயதிற்குட்பட்டவர்கள் பெரும்பாலும் பாதிக்கப்படுகிறார்கள், இந்த குழுவில் இது வளரும் நாடுகளில் சுமார் 50,000 இறப்புகளுக்கு வழிவகுக்கிறது. நோரோவைரஸ் நோய்த்தொற்றுகள் குளிர்கால மாதங்களில் பொதுவாக நிகழ்கின்றன.  குறிப்பாக நெருக்கமான பகுதிகளில் வசிப்பவர்களிடையே இது பெரும்பாலும் அது நெரிசல் மற்றும் சுகாதாரமின்மையால் நிகழ்கிறது,. அமெரிக்காவில், இது அனைத்து உணவு மூலம் பரவும் நோய்களில் பாதிக்கு காரணமாகும் . இந்த வைரஸ் 1968 இல்  பரவிய ஓஹியோவின் நோர்வாக் நகரத்தின் பெயரால் அழைக்கப்படுகிறது.

## மேற்கோள்கள்

பகுப்பு:உணவுப்பொருள் வழியாகப் பரவும் நோய்கள்
பகுப்பு:வாந்தி
பகுப்பு:மூளை மரபியல் கோளாறுகள்
தேசிய நெடுஞ்சாலை 227ஊ (இந்தியா)

**தேசிய நெடுஞ்சாலை 227ஊ** (*National Highway 227F (India)*) பொதுவாக **தே. நெ. 227ஊ** எனக் குறிப்பிடப்படுவது இந்தியாவின் மெக்சியில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 27-ன் கிளைச்சாலை ஆகும். தேசிய நெடுஞ்சாலை 227ஊ இந்தியாவின் பீகார் மாநிலத்தில் செல்கிறது.

## பாதை
தேசிய நெடுஞ்சாலை 227ஊ பீகார் மாநிலத்தில் உள்ள மெக்சி (மதுபன்) புல்வாரியா காட், பதாகி, பைர்கானியா நகரங்களை இணைக்கிறது.

## சந்திப்புகள்
:  மெக்சி அருகில் முனையம்

## மேலும் பார்க்கவும்
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் தே. நெ. 227ஊ

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 227ஒ (இந்தியா)

**தேசிய நெடுஞ்சாலை 227ஒ** (*National Highway 227J (India)*), பொதுவாக **தே. நெ. 227ஒ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலையாகும். இது தேசிய நெடுஞ்சாலை 27-ன் கிளைச்சாலை ஆகும். தேசிய நெடுஞ்சாலை 227ஒ இந்தியாவின் பீகார் மாநிலத்தில் செல்கிறது.

## பாதை
தேசிய நெடுஞ்சாலை 227ஒ பீகார் மாநிலத்தில் உள்ள சகர்காட், உச்சைத், பெனிபட்டி, இரகிகா நகரங்களை இணைக்கிறது.

## சந்திப்புகள்

:  சகர்காட் அருகில் முனையம்
:  இரகியா அருகில் முனையம்

## மேலும் பார்க்கவும்
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் தே. நெ. 227ஒ

பகுப்பு:இந்திய தேசிய நெடுஞ்சாலைகள்
தன்வி ஆசுமி

**தன்வி ஆசுமி** (*Tanvi Azmi*) என்பவர் இந்தியத் திரைப்பட, தொலைக்காட்சி நடிகை ஆவார். *அகேலே ஹம் அகேலே தும்* (1995), பாஜிராவ் மஸ்தானி (2015), *தப்பட்* (2020), *திரிபங்கா* (2021) திரைப்படங்களில் நடித்ததற்காக இவர் அறியப்படுகிறார்.

## இளமை
மராத்தி-இந்தி நடிகை உஷா கிரண் மற்றும் மனோகர் கெர் ஆகியோருக்கு மகளாகத் தன்வி பிறந்தார்.

*ஜீவன்ரேகா* என்ற தொலைக்காட்சித் தொடரில் மருத்துவராகவும், விஜய மேத்தா இயக்கிய *ராவ் சாஹேப்* (1986) என்ற தொலைக்காட்சித் திரைப்படத்தில் இளம் விதவையாகவும் தன்வி ஆசுமி நடித்திருந்தார். அடூர் கோபாலகிருஷ்ணன் இயக்கிய *விதேயன்* என்ற  மலையாள மொழித் திரைப்படத்திலும் நடித்தார்.

*பியாரி பெஹ்னா* (1985) என்ற நாடகத்தில் நடித்ததற்காக சிறந்த துணை நடிகைக்கான பிலிம்பேர் விருக்கான முதல் பரிந்துரையைப் பெற்றார்.

## திருமணம்
சபனா ஆசுமியின் சகோதரரும் ஒளிப்பதிவாளருமான பாபா ஆசுமியை திருமணம் செய்து கொண்டார்.

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:மலையாளத் திரைப்பட நடிகைகள்
பகுப்பு:மராத்தியத் திரைப்பட நடிகைகள்
பகுப்பு:இந்தித் திரைப்பட நடிகைகள்
தங்கச் சிகரம்

**தங்கச் சிகரம்** (*Golden Peak*) என்றும் அழைக்கப்படும் **இசுபான்டிக்** (*Spantik*) என்பது, காரகோரம் மலைத்தொடருக்குள் உள்ள துணைப்பிரிவில் அமைந்துள்ள ஒரு மலை ஆகும். இது பாக்கித்தானின் நிர்வாகத்தில் உள்ள கில்கிட்-பால்டிஸ்தான் பிராந்தியத்திற்குள் சிகார் மாவட்டத்தில் அமைந்துள்ளது. இச்சிகரத்தின் வடமேற்கு முகப்பகுதி நுரை மஞ்சள் பளிங்குக் கற்களால் சூழப்பட்டுள்ளது. இது உச்சிக்கு கீழே 300 மீட்டர் வரை அதன் வடக்கு முகத்தை அடைகிறது. இதன் தனித்துவமான தோற்றம் காரணமாக இதை "கணேஷ் சிஷ்" அல்லது தங்கச் சிகம் என அழைக்கிறார்கள். இந்த வெளிப்புறம் அதன் விதிவிலக்கான சவாலான பிரபலமாக "தங்க தூண்" என்று குறிப்பிடப்படும் மலையேற்றப் பாதைக்கு புகழ்பெற்றது.

திரானுக்கு கிழக்கேயும், மாலுபிட்டிங்கிற்கு வடகிழக்கிலும் இச்சிகரம் அமைந்துள்ளது. சிகார் மாவட்டத்தில் உள்ள அரண்டு கிராமத்திலிருந்து வரும் பாதைகள் மற்றும் நாகர் மாவட்டத்தின் ஹோப்பர் பள்ளத்தாக்கிலிருந்து வரும் பாதைகள் உட்பட மலைக்கு செல்ல பல்வேறு வழித்தடங்கள் உள்ளன.

## இதனையும் காண்க

* நாகர் பள்ளத்தாக்கு

## மேற்கோள்கள்

## நூற்பட்டியல்
* Dave Hancock - Climbing Spantik, The FTA trip Files (Perth, WA 2004)
பகுப்பு:Pages using gadget WikiMiniAtlas
பகுப்பு:பாக்கித்தானின் புவியியல்
1,3-இருமெத்திலிமிடசோலியம் நைட்ரேட்டு

**1,3-இருமெத்திலிமிடசோலியம் நைட்ரேட்டு**  (*1,3-Dimethylimidazolium nitrate*) என்பது C5H9N3O3 என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். இமிடாசோல் அடிப்படையிலான அயனி திரவங்களின் வகுப்பிற்குள் இது ஒரு கரைப்பான் ஆகும். 1,3-டைமெத்திலிமிடசோலியம் என்ற பெயராலும் இச்சேர்மம் அறியப்படுகிறது. இது இரண்டு நைட்ரசன் அணுக்களும் மூன்று கார்பன் அணுக்களாலும் ஆன ஐந்து-உறுப்பு வளைய அரோமாட்டிக் நேர்மின் அயனியாகும். 1,3-இருமெத்திலிமிடசோலியம் நைட்ரேட்டில் மெத்தில் குழுக்கள் முறையே நைட்ரசன் அணுக்களின் 1 மற்றும் 3 நிலைகளில் பதிலீடு செய்யப்படுகின்றன.  நைட்ரேட்டு அயனி என்பது ஒரு நைட்ரசன் அணு மற்றும் மூன்று ஆக்சிசன் அணுக்களால் வகைப்படுத்தப்படும் ஒரு பல்லயனி  இனமாகும்.

1,3-இருமெத்திலிமிடசோலியம் நைட்ரேட்டு சேர்மத்தின் வெப்ப இயக்கவியல் பண்புகள் கிடைக்கவில்லை. ஏனெனில் இது வேகமான மற்றும் பெரும்பாலும் கட்டுப்படுத்த முடியாத வேதியியல் சிதைவை வெளிப்படுத்துகிறது. அதன் உருகுதல் மற்றும் சிதைவு வெப்பநிலை போன்றவை வரையறுக்கப்பட்ட தரவு மட்டுமேயாகும்.  வெப்பச் சிதைவு இயக்கவியலைப் புரிந்துகொள்ள வகையீட்டு  அலகீடு வெப்ப அளவியல் மற்றும் வெப்பவிய எடை அளவறி பகுப்பாய்வு செய்யப்பட்டுள்ளன. தண்ணீருடனான சில தொடர்புகளை ஆராய கணக்கீட்டு முறைகள் பயன்படுத்தப்பட்டுள்ளன.

## மேற்கோள்கள்

பகுப்பு:இமிடசோல்கள்
பகுப்பு:நைட்ரேட்டுகள்
தெக்கினீசியம்(IV) ஆக்சைடு

**தெக்கினீசியம்(IV) ஆக்சைடு**  (*Technetium(IV) oxide*) என்பது TcO2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். தெக்கினீசியம் ஈராக்சைடு, டெக்னீசியம் டையாக்சைடு என்ற பெயர்களாலும் இச்சேர்மம் அறியப்படுகிறது.  TcO2·2H2O என்ற இருநீரேற்றாக உருவாகும்போது தெக்கினீசியம் ஐதராக்சைடு என்றும் அழைக்கப்படுகிறது. இது ஒரு கதிரியக்கப்பண்பு கொண்ட கருப்பு நிறத் திடப்பொருளாகும். காற்றில் மெதுவாக ஆக்சிசனேற்றம் அடையும். 

## தயாரிப்பு
தெக்கினீசியம்(IV) ஆக்சைடு முதன்முதலில் 1949 ஆம் ஆண்டு அம்மோனியம் பெர்டெக்னிடேட்டின் கரைசலை அம்மோனியம் ஐதராக்சைடுடன் சேர்த்து மின்னாற்பகுப்பு செய்து உற்பத்தி செய்யப்பட்டது. இந்த முறை மாலிப்டினம் மற்றும் இரேனியத்திலிருந்து தெக்கினீசியத்தைப் பிரிக்கப் பயன்படுகிறது.தற்போது தெக்கினீசியம்(IV) ஆக்சைடை உற்பத்தி செய்வதற்கு மிகவும் திறமையான தயாரிப்பு வழிகள் உள்ளன.   அம்மோனியம் பெர்டெக்னிடேட்டை துத்தநாக உலோகம் ஐதரோகுளோரிக் அமிலம், வெள்ளீய(II) குளோரைடு, ஐதரசீன், ஐதராக்சிலமீன், அசுகார்பிக் அமிலம் ஆகியவற்றைப் பயன்படுத்தி ஒடுக்கவினை மூலம் இதை தயாரிக்கலாம். பொட்டாசியம் அறுகுளோரோடெக்னினேட்டின் நீராற்பகுப்பு மூலம்  அல்லது ஒரு மந்த வளிமண்டலத்தில் 700 °செல்சியசு வெப்பநிலையில் அம்மோனியம் பெர்டெக்னிட்டேட்டின் சிதைவு மூலம் தயாரிக்கலாம்:

:2 NH4TcO4 → 2 TcO2 + 4 H2O + N2

கடைசி முறையைத் தவிர மற்ற அனைத்து முறைகளும் இருநீரேற்றை உருவாக்குவதற்கு வழிவகுத்தன. இந்த சேர்மத்தை உற்பத்தி செய்வதற்கான மிக நவீன முறை அம்மோனியம் பெர்டெக்னிடேட்டை சோடியம் டைதயோனைட்டுடன் வினைபுரியச் செய்வதாகும்.

## பண்புகள்
இருநீரேற்றின் 300 °செல்சியசில் நீரிழப்பு தெக்னீசியம் டை ஆக்சைடாக மாறுகிறது, மேலும் மந்த வளிமண்டலத்தில் 1,100 °செல்சியசு வெப்பநிலையில்  பதங்கமாகும். ஆக்சிசன் இருந்தால், இது ஆக்சினுடன் வினைபுரிந்து 450 °செல்சியசு வெப்பநிலையில் தெக்கினீசியம்(VII) ஆக்சைடை உருவாக்கும். தண்ணீர் இருந்தால், தெக்கினீசியம்(VII) ஆக்சைடு தண்ணீருடன் வினைபுரிவதன் மூலம் பெர்டெக்னீடிக் அமிலம் உற்பத்தி செய்யப்படுகிறது. 

தெக்கினீசியம் டை ஆக்சைடை சோடியம் ஐதராக்சைடு போன்ற ஒரு காரத்துடன் வினைபுரியச் செய்தால், அது ஐதராக்சோடெக்னீடேட்(IV) அயனியை உருவாக்குகிறது. இது கார ஐதரசன் பெராக்சைடு, செறிவூட்டப்பட்ட நைட்ரிக் அமிலம், புரோமின் அல்லது நாஅன்கிணைய சீரியம் போன்ற பல வழிகளில் பெர்டெக்னீடிக் அமிலமாக எளிதில் ஆக்சிசனேற்றப்படுகிறது.

தெக்கினீசியம்(IV) ஆக்சைடின் கரைதிறன் மிகக் குறைவாகும். கரைதிறன் 3.9 μகிராம்/லிட்டர் என கணக்கிடப்பட்டுள்ளது. தெக்கினீசியம் டை ஆக்சைடு நீரில் கரைக்கப்படும் போது 1.5 அளவுக்கு கீழான  காரகாடித்தன்மைச் சுட்டெண் அளவில் TcO2+ சேர்மமும், TcO(OH)+ சேர்மம் 1.5 முதல் 2.5 என்ற  காரகாடித்தன்மைச் சுட்டெண் அளவிலும், TcO(OH)2 சேர்மம் 2.5 முதல் 10.9 என்ற காரகாடித்தன்மைச் சுட்டெண் அளவிலும், TcO(OH)–3 அளவுக்கு மேலும் காணப்படுகின்றன. இயூமிக் அமிலம் மற்றும் எத்திலீன் டையமீன் டெட்ரா அசிட்டிக் அமிலம் போன்ற பல்வேறு கரிம ஈந்தணைவிகளைச் சேர்ப்பதன் மூலமோ அல்லது ஐதரோகுளோரிக் அமிலத்தைச் சேர்ப்பதன் மூலமோ கரைதிறன் பாதிக்கப்படும். தெக்கினீசியம்(IV) ஆக்சைடு மண்ணில் வெளியிடப்பட்டால் இது ஒரு பிரச்சனையாக இருக்கலாம், ஏனெனில்  மண்ணின் கரைதிறனும் அதிகரிக்கும்.

அமில நிலைகளில் தெக்கினீசியம் டை ஆக்சைடு மின்னாற்பகுப்பு செய்யப்பட்டால், பின்வரும் வினை நிகழ்கிறது:

TcO2·2H2O → TcO + 4 H+ + 3 e–

இந்த வினைக்கு அளவிடப்படும் மின்முனை ஆற்றல் −837.2±10.0 கிலோயூல்/மோல் ஆகும்.

## மேற்கோள்கள்

பகுப்பு:தெக்கினீசியச் சேர்மங்கள்
பகுப்பு:ஆக்சைடுகள்
நாதம்பாளையம்

**நாதம்பாளையம்** என்ற ***எம். நாதம்பாளையம்*** என்பது இந்தியா தமிழ்நாடு மாநிலத்தின் திருப்பூர் மாவட்டத்திலுள்ள அவிநாசி ஊராட்சி ஒன்றிய செம்பியநல்லூர் ஊராட்சி ஒரு புறநகர்ப் பகுதியாகும். பதினெட்டாம் நூற்றாண்டைச் சார்ந்த 'நடுகல்' ஒன்று நாதம்பாளையம் பகுதியில் கிடைக்கப் பெற்றதை வரலாற்று ஆய்வாளர்கள் உறுதி செய்துள்ளனர்.
## அமைவிடம்
கடல் மட்டத்திலிருந்து சுமார் 344.44 மீ. உயரத்தில், () என்ற புவியியல் ஆள்கூறுகள் கொண்டு நாதம்பாளையம் அமையப் பெற்றுள்ளது.

## சமயம்
### இந்துக் கோயில்கள்
கரியபெருமாள் கோயில் என்ற பெருமாள் கோயில் மற்றும் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற மாரியம்மன் கோயில் என்ற அம்மன் கோயில் ஆகிய இந்துக் கோயில்கள் நாதம்பாளையம் பகுதியில் அமைந்துள்ளன.
## அரசியல்
நாதம்பாளையம் பகுதியானது, அவினாசி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, நீலகிரி மக்களவைத் தொகுதி சார்ந்தது.
## மேற்கோள்கள்

பகுப்பு:திருப்பூர் மாவட்டத்திலுள்ள ஊர்களும் நகரங்களும்
பெருமாநல்லூர்

**பெருமாநல்லூர்** என்பது இந்தியா தமிழ்நாடு மாநிலத்தின் திருப்பூர் மாவட்டத்திலுள்ள திருப்பூர் ஊராட்சி ஒன்றிய பெருமாநல்லூர் ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 344.91 மீ. உயரத்தில், () என்ற புவியியல் ஆள்கூறுகள் கொண்டு பெருமாநல்லூர் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பெருமாநல்லூர் ஊரின் மொத்த மக்கள்தொகை 7,356 பேர் ஆகும். இதில் 3,740 பேர் ஆண்கள் மற்றும் 3,616 பேர் பெண்கள் ஆவர்.
## சமயம்
### இந்துக் கோயில்கள்
கொண்டத்து காளியம்மன் கோயில் என்ற அம்மன் கோயில் மற்றும் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற அனுமந்தராய சுவாமி கோயில் என்ற ஆஞ்சநேயர் கோயில் ஆகிய இந்துக் கோயில்கள் பெருமாநல்லூர் பகுதியில் அமைந்துள்ளன.
## அரசியல்
பெருமாநல்லூர் பகுதியானது, திருப்பூர் வடக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பூர் மக்களவைத் தொகுதி சார்ந்தது.
## மேற்கோள்கள்

பகுப்பு:திருப்பூர் மாவட்டத்திலுள்ள ஊர்களும் நகரங்களும்
பல்லகவுண்டன்பாளையம்

**பல்லகவுண்டன்பாளையம்** என்ற ***முகாசிபல்லகவுண்டன்பாளையம்*** என்பது இந்தியா தமிழ்நாடு மாநிலத்தின் திருப்பூர் மாவட்டத்திலுள்ள ஊத்துக்குளி ஊராட்சி ஒன்றிய நடுப்பட்டி ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 307.2 மீ. உயரத்தில், () என்ற புவியியல் ஆள்கூறுகள் கொண்டு பல்லகவுண்டன்பாளையம் அமையப் பெற்றுள்ளது.

## தொழில்
சக்தி குழும 'சக்தி ஆட்டோ காம்பொனென்ட் லிமிடெட்' என்ற 'வாகன பாகங்கள் உற்பத்தித் தொழிற்சாலை' ஒன்று இப்பகுதியில் இயங்கி வருகிறது.
## சமயம்
### இந்துக் கோயில்கள்
செல்வ விநாயகர் கோயில் என்ற பிள்ளையார் கோயில் ஒன்று பல்லகவுண்டன்பாளையம் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது. மாரியம்மன் கோயில் என்ற அம்மன் கோயில் ஒன்றும் இவ்வூரிலுள்ளது.
## அரசியல்
பல்லகவுண்டன்பாளையம் பகுதியானது, பெருந்துறை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பூர் மக்களவைத் தொகுதி சார்ந்தது.
## மேற்கோள்கள்

பகுப்பு:திருப்பூர் மாவட்டத்திலுள்ள ஊர்களும் நகரங்களும்
திரான்

**திரான்** (*Diran*) என்பது பாக்கித்தானின் கில்கிட்-பால்டிஸ்தானிலுள்ள பக்ரோட் பள்ளத்தாக்கிலுள்ள காரகோரம் மலைத்தொடரில் அமைந்துள்ள ஒரு மலை ஆகும். 7,266 மீட்டர் (23,839 ) உயரம் கொண்ட பிரமிடு வடிவ மலை இராகபோசி சிகரத்திற்கு கிழக்கே (7,788 மீ) அமைந்துள்ளது.

திரான் மலையில் முதன்முதலில் 1968 இல் *இரெய்னர் கோசல்*, *உருடால்ப் பிசிங்கர்* மற்றும் *ஆன்சு செல்* என்ற மூன்று ஆஸ்திரியர்கள் மலையேறினர். 1959 இல் ஒரு ஜெர்மன் பயணம் மற்றும் 1964 இல் ஒரு ஆஸ்திரிய பயணத்தின் முந்தைய முயற்சிகள் தோல்வியடைந்தன.

## மேற்கோள்கள்

## வெளி இணைப்புகள்
*

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:பாக்கித்தானின் புவியியல்
சமரகரவீரன்

**சமரகரவீரன்** அல்லது **ராக்காய் வாராக்** (ஆங்கிலம்: *[[:en:Samaragrawira|Samaragrawira]]* அல்லது *Sri Maharaja Samaragrawira*; இந்தோனேசியம்: *Srī Mahārāja Rakai Warak* அல்லது *Rakai Warak Dyah Manara*; அல்லது *Rakai Warak Dyah Watukura Lingganarottama Satyajayabhumi*; ஜாவானியம்: *Sri Maharaja Rakai Warak*) என்பவர் 9-ஆம் நூற்றாண்டைச் சேர்ந்த சிறீ விஜயப் பேரரசின் ஆட்சியாளர் ஆவார்.

அதே வேளையில் மத்திய ஜாவாவில் இருந்த மாதரம் இராச்சியத்தின் அரசராகவும் பொறுப்பு வகித்தார். சமரகரவீரன், சைலேந்திர அரச மரபைச் சேர்ந்தவர் ஆவார்.

## பொது

மாதரம் இராச்சியத்தின் ஆளுமையின் கீழ் சிறீ விஜயப் பேரரசு அமையப் பெற்றதும், மாதரம் இராச்சியத்தை ஆட்சி செய்த அதே அரசர்கள் சிறீ விஜயப் பேரரசையும் ஒருசேர ஆட்சி செய்தனர். மந்தியாசி கல்வெட்டில் (907); *([[:en:Mantyasih inscription|Mantyasih inscription]])* அதாவது மாதர இராச்சியத்தின் மன்னர்கள் பட்டியலைக் கொண்ட கல்வெட்டில் சமரகரவீரனின் பெயர் காணப்படுகிறது.

தரணிந்திரனின் வாரிசான சமரகரவீரன், 800—819-ஆம் ஆண்டுகளின் காலக்கட்டத்தில், சிறீ விஜயப் பேரரசை ஆட்சி செய்தார்.

## வரலாறு

இந்தோனேசிய வரலாற்றாசிரியர் சிலாமெட் முல்ஜானா *([[:id:Slamet Muljana|Slamet Muljana]])* முன்வைத்த ஒரு கோட்பாடு; சமரகரவீரனின் அசல் பெயர் **சமரக்ரவீரர்** என்றும்; அவர் சிறீ விஜய மன்னர் பாலபுத்திர தேவாவின் *(Balaputradewa)* தந்தை என்றும் கூறுகிறது.

எனினும், நாளந்தா கல்வெட்டின்படி, பாலபுத்திரதேவா என்பவர், சோம வம்சத்தைச் சேர்ந்த தருமசேதுவின் மகள் தேவி தாராவுக்குப் *([[:id:Tara Dharmasetu|Tara Dharmasetu]])* பிறந்த சமரக்ரவீரரின் மகனாவார். பெரும்பாலான வரலாற்றாசிரியர்கள் தருமசேது சிறீ விஜய இராச்சியத்தின் மன்னர் என்று நம்புகின்றனர்.

உண்மையில், பாலபுத்திரதேவா தன் தாத்தாவிடம் இருந்து சுமாத்திரா தீவின் அரியணையைப் பெற்றார். இதுவே வரலாற்றாசிரியர் சிலாமெட் முல்ஜானாவின் கருத்தும் ஆகும். பாலபுத்திரதேவா தருமசேதுவிடம் இருந்து சிறீ விஜய அரியணையைப் பெறவில்லை; சைலேந்திர வம்சத்தைச் சேர்ந்தவராக இருந்ததால், பாலபுத்திரதேவா சிறீ விஜயத்தின் அரசராக முடிந்தது என்றும்; சிலாமெட் முல்ஜானா தம் கருத்தை முன்வைக்கிறார்.

## மாதரம் இராச்சியத்தின் மன்னர்கள்

## மேற்கோள்கள்

## சான்றுகள்

* Marwati Poesponegoro & Nugroho Notosusanto. 1990. *Sejarah Nasional Indonesia Jilid II*. Jakarta: Balai Pustaka
* Slamet Muljana. 2006. *Sriwijaya* (terbitan ulang 1960). Yogyakarta: LKIS
* Ayatrohaedi. 2005. SUNDAKALA Cuplikan Sejarah Sunda Berdasarkan Naskah-naskah "Panitia Wangsakerta" Cirebon. Bandung: Pustaka Jaya

## மேலும் காண்க

* பனங்கரன்
* உருத்திர விக்கிரமன்
* இந்திரவருமன்
* தரணிந்திரன்
* தருமசேது
* சைலேந்திர வம்சம்

## வெளி இணைப்புகள்

பகுப்பு:இந்தோனேசிய வரலாறு
பகுப்பு:சுமாத்திரா வரலாறு
பகுப்பு:சாவக வரலாறு
பகுப்பு:சைலேந்திர வம்சம்
பகுப்பு:சிறீ விஜயம்
பகுப்பு:மாதரம் இராச்சியம்
பகுப்பு:இந்தோனேசிய இந்து மக்கள்
கொக்கல்

**கொக்கல்** (*Kokkal*) தமிழ்நாட்டில் கோயம்புத்தூர் பகுதியில் நீலகிரி மாவட்டத்தை சேர்ந்த ஒரு சிறிய கிராமம் ஆகும். இவ்வூர் கொடைக்கானலில் இருந்து 35 கி.மீ தொலைவிலும், பாலினியில் இருந்து சுமார் 100 கி.மீ தொலைவிலும் அமைந்துள்ளது. கொக்கல் கிராமத்தின் அஞ்சல் குறியீடு எண் 643005. இங்குள்ள மக்கள் இந்து மதத்தை சார்ந்தவர்கள். கொக்கல் ஆற்றின் அருகில் ஒரு மாரியம்மன் கோவில் அமைந்துள்ளது. இக்கோவிலில் பூசைகள் மற்றும் (மாவிளக்கு) திருவிழா போன்றவைகள் நடைபெற்று வருகிறது.

குக்கல் குகைகள் இவ்வூருக்கு அருகிலேயே உள்ளன. தென்னிந்தியாவின் பழமையான செதுக்கப்பட்ட இக்குகைகள், ஒரு காலத்தில் பாலியன் மக்களின் தாயகமாக இருந்து  வந்துள்ளன. மாநில வனத்துறையின் அனுமதி பெற்று இங்கு சென்று வரலாம்.

## மேற்கோள்கள்

பகுப்பு:நீலகிரி மாவட்டத்திலுள்ள ஊர்களும் நகரங்களும்
அவுவேனுவா நிலநடுக்கம்

அவுவேனுவா நிலநடுக்கம் (Haowhenua earthquake) என்பது கிபி 1460 இல் ஏற்பட்ட ஒரு பெரிய நிலநடுக்கமாகும். இது நியூசிலாந்தின் வெலிங்டனின் சில பகுதிகளுக்கு எழுச்சியை ஏற்படுத்தியது.

1923 ஆம் ஆண்டு வெளியான "மிராமர் தீவும் அதன் வரலாறும்" என்ற தனது கட்டுரையில், வெலிங்டனில் ஆரம்பகால குடியேற்றம் மற்றும் மிராமரின் மேம்பாடு பற்றி பல தலைமுறைகளாக வழங்கப்பட்ட மாவோரி கதைகளை இனவரைவியல் அறிஞர் எல்ஸ்டன் பெஸ்ட் விவரித்தார். வெலிங்டன் துறைமுகத்தின் தற்போதைய நுழைவாயில் தே அவு-அ-டேன் என்றும், மேற்கத்திய கால்வாய் (இப்போது ரோங்கோடை இஸ்த்மஸ்) தே-அவா-அ-தாயா என்றும் அழைக்கப்பட்டது. இரண்டு கால்வாய்களுக்கும் இடையில் மோட்டு-கைராங்கி தீவு (இன்றைய மிராமர் தீபகற்பம்) இருந்தது. எல்ஸ்டன் கூறினார்ஃபதினெட்டு தலைமுறைகளுக்கு முன்பு செழித்தோங்கிய தே ஆவோ-ஏரெ-தாகியின் காலத்தில், ஒரு மோசமான நிலநடுக்கம் இந்த நிலங்களை உயர்த்தியதால், அவா-அ-தாயா கால்வாய் வறண்டு, மோட்டு-கைராங்கி பிரதான நிலப்பரப்பின் ஒரு பகுதியாக மாறியது என்ற ஒரு கதையை நான் மாவோரி ஆதாரங்களிலிருந்து பெற்றேன். இத்தகைய வாய்வழி மரபுகளை சரிபார்க்க என்னிடம் எந்த வழியும் இல்லை. ஆனால் அது சரியாக இருக்கலாம். மேலும் நிலநடுக்கத்தின் அதிர்ச்சியே உயர்ந்த கடற்கரைகளுக்கு காரணமாக இருக்கலாம். அவை அருகிலுள்ள கடலோரப் பகுதியின் குறிப்பிடத்தக்க மற்றும் சுவாரசியமான அம்சத்தை உருவாக்குகின்றன. தே ஆவோ-ஏரெ-தாகியின் காலத்தில் ஏற்பட்ட நிலநடுக்கம் பதினைந்தாம் நூற்றாண்டில் ஏற்பட்டிருக்க வேண்டும்.2015 ஆம் ஆண்டில் வெளியிடப்பட்ட ஒரு ஆய்வில், தெற்கு இகுராங்கி மார்ஜினில் இரண்டு பெரிய நிலநடுக்கங்களின் சான்றுகள் காட்டப்பட்டன. இது ஆத்திரேலிய தட்டின் கீழ் பசிபிக் தட்டுப் புவிப்பொறைக் கட்டமைப்பில் தள்ளப்பட்ட பகுதியாகும். இந்த நிலநடுக்கங்களில் பிந்தையது கிபி 1430 மற்றும் 1480 க்கு இடையில் நிகழ்ந்தது, இந்த பூகம்பங்களில் பிந்தையது கி.பி 1430 மற்றும் 1480 க்கு இடையில் நிகழ்ந்தது, மேலும் இது வெலிங்டனில் நில மேம்பாட்டை விவரித்த மாவோரி வாய்மொழி வரலாற்றின் அவுவேனுவா நிலநடுக்கமாக இருக்கலாம். 15 ஆம் நூற்றாண்டைச் சேர்ந்த ஆழிப்பேரலைப் படிவுகள் தெற்கு தீவின் உச்சியில் உள்ள பல இடங்களிலும், கபிட்டி தீவில் உள்ள ஒகுபே உப்பங்கழி வரையிலும் கண்டுபிடிக்கப்பட்டுள்ளன, கி.பி 1450 ஆம் ஆண்டு வாக்கில் ஒரு பெரிய சுனாமி ஏற்பட்டதற்கான ஆதாரங்களை அவுவேனுவா நிலநடுக்கத்துடன் இணைக்கும் பிற ஆராய்ச்சிகளும் உள்ளன. மிராமர் தீபகற்பத்தைச் சுற்றியும், துராகிரே ஹெட்டைச் சுற்றியும் தற்போதைய கடல் மட்டத்திற்கு மேலே காணப்படும் கூடுகள் மற்றும் ஒரு கற்பாறைகள் 15 ஆம் நூற்றாண்டில் ஏற்பட்ட பெரிய நிலநடுக்கத்தின் ஆதாரங்களை வழங்குகின்றன.

## மேற்கோள்கள்

பகுப்பு:1460கள்
பகுப்பு:1450கள்
பகுப்பு:நியூசிலாந்தில் நிலநடுக்கங்கள்
பகுப்பு:1469 நிகழ்வுகள்
கேதார் நாயக்

**கேதார் ஜெய்பிரகாஷ் நாயக்** (*Kedar Jayprakash Naik*) (பிறப்பு 1979) ஓர் இந்திய அரசியல்வாதியும் மற்றும் தொழிலதிபரும் ஆவார். இவர் 2022 முதல் சாலிகோ சட்டமன்றத் தொகுதியை பிரதிநிதித்துவப்படுத்தும் கோவா சட்டப் பேரவை உறுப்பினராகப் பணியாற்றுகிறார். 2022 கோவா சட்டப்பேரவைத் தேர்தலில் இந்திய தேசிய காங்கிரசு சார்பில் போட்டியிட்டு வெற்றி பெற்றார். இத்தேர்தலில் பாரதிய ஜனதா கட்யின் முன்னாள் சட்டமன்ற உறுப்பினர் ஜெயேஷ் சல்கோன்கரை 1899 வாக்குகள் வித்தியாசத்தில் தோற்கடித்தார்.

## இளமை வாழ்க்கை
கேதார், ஜெயப்பிரகாஷ் சூர்யகாந்த் நாயக்கிற்கு மகனாகப் பிறந்தார். 2006 ஆம் ஆண்டில் மதுரை காமராசர் பல்கலைக்கழகத்தில் இளங்கலை வணிகவியல் பட்டம் பெற்றார். இவர் ஒரு உடலியக்க மருத்துவரை மணந்தார்.

## அரசியல் வாழ்க்கை
கேதார் நாயக் 2022 இல் சாலிகோ சட்டப்பேரவைத் தொகுதியில் வெற்றி பெறுவதற்கு முன்பு ரெய்ஸ் மாகோஸ் பேரூராட்சியின் தலைவராக இருந்தார்.

## மேற்கோள்கள்

பகுப்பு:1979 பிறப்புகள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
தேசிய நெடுஞ்சாலை 227ஔ (இந்தியா)

**தேசிய நெடுஞ்சாலை 227ஔ** (*National Highway 227L (India)*), பொதுவாக **தே. நெ.** 227ஔ எனக் குறிப்பிடப்படுவது இந்தியாவில் ஒரு தேசிய நெடுஞ்சாலை ஆகும். இது தேசிய நெடுஞ்சாலை 27-ன் கிளைச்சாலை ஆகும். தே. நெ. 227ஔ இந்தியாவின் பீகார் மாநிலத்தில் செல்கிறது.

## வழித்தடம்
தேசிய நெடுஞ்சாலை 227ஔ பீகார் மாநிலத்தில் உள்ள உமாகான், பாசோபட்டி, கலுவாகியை இணைக்கிறது.

## சந்திப்புகள்
:  உமாகான் அருகே முனையம்
:  கலுவாகி அருகே முனையம்

## மேலும் பார்க்கவும்
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் தே. நெ. 227ஔ

பகுப்பு:இந்திய தேசிய நெடுஞ்சாலைகள்
பனி ஏரி (பாக்கித்தான்)

**பனி ஏரி** (*Snow Lake*) அல்லது **லுக்பே லாவோ** என்பது வடக்கு பாக்கித்தானின் கில்கிட்-பால்டிஸ்தான் பகுதியிலுள்ள காரகோரம் மலைத்தொடரில் அமைந்துள்ள ஒரு உயரமான பனிப்பாறைப் படுகை ஆகும். பெயரில் ஏரி என இருந்தாலும் இது ஏரி அல்ல.

பனி ஏரி கடல் மட்டத்திலிருந்து 16,000 அடி (4,877 மீட்டர்) உயரத்தில் அமைந்துள்ளது. சுமார் 10 மைல் (16 கி.மீ.) அகலம் கொண்டது. இந்த படுகை பியாஃபோ மற்றும் இஸ்பார் பனிப்பாறைகளின் உச்சியில் அமைந்துள்ளது. இது இஸ்பார் கணவாயிலிருந்து எதிர் திசைகளில் பரவி, துருவப் பகுதிகளுக்கு வெளியே உலகின் மிக நீளமான தொடர்ச்சியான பனிப்பாறைகளில் ஒன்றான 61 மைல் (100 கி.மீ.) பனியாற்றை உருவாக்குகிறது.

## பிரபல பார்வையாளர்கள்
thumb|பனி ஏரி
மார்ட்டின் கான்வே என்ற முதல் வெளிநாட்டு பார்வையாளர் 1892 ஆம் ஆண்டில் பனி ஏரி என்ற பெயரைக் கொடுத்தார். Snow Lake is very difficult to reach, however, and only about 200 people manage to reach it per year. 1899 ஆம் ஆண்டில், கணவர்-மனைவியான வில்லியம் அண்டர் வொர்க்மேன் மற்றும் பேன்னி புல்லக் வொர்க்மேன் அடங்கிய குழு  இதனை காணும்போது துருவப் பகுதிகளில் உள்ளதைப் போலவே பனி ஏரியும் ஒரு பனி மூட்டமாக இருக்கலாம் என்று ஊகித்தது. அந்தப் பனிப்பாறைகள் எல்லா திசைகளிலும் பாய்ந்து, அதன் மொத்த அளவை 300 சதுர மைல்கள் (116 சதுர கிலோமீட்டர்) என மதிப்பிட்டன.

## அணுகல்
thumb|பனி ஏரியின் ஒரு பார்வை
பனி ஏரிக்கான பயணம் பொதுவாக ஸ்கர்டுவில் தொடங்குகிறது. இதை இஸ்லாமாபாத்திலிருந்து விமானம் அல்லது வாகனம் மூலம் அடையலாம். ஸ்கர்டுவிலிருந்து, பிரால்டூ பள்ளத்தாக்கு வழியாக பயணிகளை அஸ்கோல் கிராமத்திற்கு அழைத்துச் செல்கிறது. அஸ்கோலிலிருந்து மலையேற்றம் முதலில் கே-2 கொடுமுடி நோக்கிச் செல்கிறது, பின்னர் பியாஃபோ பனிப்பாறையில் வடமேற்கே திரும்பி பனி ஏரியை அடைகிறது. மலையிலிருந்து இறங்கும் வழி சற்றே வேறுபடுகிறது. கன்சா பள்ளத்தாக்கு வழியாகச் சென்று கில்கிட்டில் முடிகிறது. அங்கிருந்து இஸ்லாமாபாத்திற்குத் திரும்புவதற்கு விமானம் அல்லது வாகனம் கிடைக்கும்

## மேற்கோள்கள்

பகுப்பு:Pages using gadget WikiMiniAtlas
பகுப்பு:ஏரிகள்
பகுப்பு:பாக்கித்தானின் புவியியல்
தேசிய நெடுஞ்சாலை 627 (இந்தியா)

**தேசிய நெடுஞ்சாலை 627** (*National Highway 627 (India)*) பொதுவாக **தே. நெ. 627** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 27-ன் ஒரு கிளைச்சாலை. தேசிய நெடுஞ்சாலை 627 இந்தியாவின் அசாம் மாநிலத்தில் பயணிக்கின்றது.

## வழித்தடம்
நெல்லே (அம்சோய் வழி), இராஜாகான், தியுங்ப்ரா, உம்ராங்சோ, கோபாக், கரங்கஜாவ்.

## சந்திப்புகள்
:  நெல்லே அருகே முனையம்
:  கரங்கஜாவ் அருகே முனையம்

## மேலும் பார்க்கவும்
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் தே. நெ. 627

பகுப்பு:இந்திய தேசிய நெடுஞ்சாலைகள்
முத்தோரை பலாடா

**முத்தோரை பலாடா** (*Muthorai Palada*), என்ற இவ்வூர் எம். பலாடா என்றும் அழைக்கப்படுகிறது. இது தமிழ்நாட்டில் ஊட்டிக்கு தென்மேற்கே சுமார் 10 கிலோமீட்டர் தொலைவில் அமைந்துள்ள ஒரு கிராமமாகும். இது நீலகிரி மாவட்டத்தில் அமைந்துள்ளது.

## அடையாளங்கள்
1995ஆம் ஆண்டு முத்தோரை பலாடாவில் ஒரு பழங்குடி அருங்காட்சியகம் திறக்கப்பட்டது. இது அப்பகுதியில் உள்ள பழங்குடியினரின் கலாச்சாரம் மற்றும் பாரம்பரியத்தை பாதுகாப்பதை நோக்கமாகக் கொண்டுள்ளது. இந்த அருங்காட்சியகத்தில் பழங்குடி ஆராய்ச்சி மையம் அமைந்துள்ளது. இந்த ஆராய்ச்சி மையம் பழங்குடி சமூகங்களுக்கு வாழ்வாதார வாய்ப்புகளை உருவாக்குவதில் முக்கிய பங்காற்றி வருகிறது. இது பழங்குடியினர் எதிர்கொள்ளும் பிரச்சினைகள் குறித்த விழிப்புணர்வை ஏற்படுத்துகிறது. நீலகிரி மலைகள் தோடர், கோட்டா, குரும்பர், இருளர், பணியா மற்றும் காட்டுநாயக்கர் உள்ளிட்ட பல பழங்குடியினரின் தாயகமாக இந்த இடம் இருந்து வருகின்றன.

இந்தியா முழுவதும் உள்ள பட்டியலிடப்பட்ட பழங்குடியின குழந்தைகளின் பள்ளிப்படிப்புக்கான இந்திய அரசின் திட்டத்தின் ஒரு பகுதியாக முத்தோரை பலாடாவில் ஏக்லவ்யா மாதிரி குடியிருப்புப் பள்ளி உள்ளது.

1977ஆம் ஆண்டு நல்மேய்ப்பன் பன்னாடு பள்ளி, முத்தோரை பலாடாவில் நிறுவப்பட்டது.

## பொருளாதாரம்
முத்தோரை பலாடா பொருளாதாரத்தில் விவசாயம் முக்கியமனதாகவும், வாழ்வாதாரமாகவும் உள்ளது. இந்தக் கிராமத்தில் கேரட், பூண்டு விவசாயம் செய்கின்றனர். உருளைக்கிழங்கு பண்ணைகள் இங்குள்ளன.

## மேற்கோள்கள்

பகுப்பு:நீலகிரி மாவட்டத்திலுள்ள ஊர்களும் நகரங்களும்
பகுப்பு:நீலகிரி மாவட்டம்
போரான் மோனாக்சைடு

**போரான் மோனாக்சைடு** (*Boron monoxide*) என்பது BO என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். போரானும் ஆக்சிசனும் சேர்ந்து இந்த இருமச் சேர்மம் உருவாகிறது. போரான் மோனாக்சைடின் மோலார் நிறை 26.81 கிராம்/மோல் ஆகும். முதன்முதலில் 1940 ,  ஆம் ஆண்டில் கண்டுபிடிக்கப்பட்ட இச்சேர்மத்தின் தரவுகள் 1955 ஆம் ஆண்டில் வெளியிடப்பட்ட மாற்றியமைக்கப்பட்ட செயற்கை நடைமுறையுடன் தெரிவிக்கப்பட்டது.  இருப்பினும், போரான் மோனாக்சைடின் கட்டமைப்பு கிட்டத்தட்ட ஒரு நூற்றாண்டு காலமாக அறியப்படவில்லை. கோட்பாட்டு ரீதியாக 1D, 2D மற்றும் 3D-கட்டமைக்கப்பட்ட பொருட்கள் வரை BO இன் பல புறவேற்றுமைகள் அறியப்பட்டுள்ளன. ஆனால், இவற்றை பொதுவான கட்டமைப்பு பண்புக்கூறு முறைகளைப் பயன்படுத்தி வேறுபடுத்துவது கடினமாக இருந்தது. சமீபத்திய ஆய்வுகள், இச்சேர்மத்திப் O-பாலம் கொண்ட B4O2 வளையங்களால் ஆன 2D நானோதாள்களை உருவாக்குகிறது என்பதைக் குறிக்கிறது, இந்த அமைப்பு ஆரம்பத்தில் 1961 ஆம் ஆண்டில் முன்வைக்கப்பட்டது.

## தயாரிப்பு
போரான் மோனாக்சைடு பொதுவாக 200–500° செல்சியசு  வெப்பநிலையில் டெட்ரா ஐதராக்சி போரானின் (மூலக்கூற்று வாய்ப்பாடு: B2(OH)4) ஒடுக்கம் மூலம் உற்பத்தி செய்யப்படுகிறது. அதிக வெப்பநிலையைப் பயன்படுத்தினால் (700°செல்சியசு) கடினமான B2O3 கண்ணாடிகள் உருவாகின்றன. இந்தக் கண்ணாடிகள் பொதுவாகக் கரைந்த தனிமப் போரானிலிருந்து கருமையான தோற்றத்தைக் கொண்டுள்ளன. மேலும் இவை போரானை B2O3 ஆகக் கரைப்பதன் மூலமும் நேரடியாக உற்பத்தி செய்யப்படுகின்றன.

முன்னோடி சேர்மத்தில் இருக்கும் B–B பிணைப்பைப் பாதுகாப்பதற்கான ஒரே சான்றாக, 2010 ஆம் ஆண்டு வரை  செயல்பட்ட B2Cl4 சேர்மத்தின் தொகுப்பில் போரான் மோனாக்சைடு பயன்படுத்தப்பட்டது.

## மேலும் காண்க
*போரான் டிரையாக்சைடு
*போரான்

## மேற்கோள்கள்

பகுப்பு:போரான் சேர்மங்கள்
பகுப்பு:ஆக்சைடுகள்
அனந்தவூர்

**அனந்தவூர்**  (*Ananthavoor*) என்பது இந்தியாவின் கேரள மாநிலத்தின் திரூர் தாலுக்காவிலுள்ள மலப்புறம் மாவட்டத்தில் உள்ள ஒரு கிராமமாகும்.

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அனந்தவூர் கிராமத்தின் மக்கள் தொகை 17,470 ஆகும், இதில் 8,100 ஆண்கள் மற்றும் 9,370 பெண்கள் இருந்தனர். இந்தக் கிராமம் இடைக்காலத்தில் தனூர் (வெட்டட்நாடு) இராச்சியத்தின் ஒரு பகுதியாக இருந்தது.

## பண்பாடு
அனந்தவூர் கிராமம் இசுலாமியர்கள்  பெரும்பான்மையாக வசிக்கும் பகுதியாகும். இந்துக்கள் ஒப்பீட்டளவில் இங்கு குறைந்த எண்ணிக்கையில் உள்ளனர். எனவே இப்பகுதியின் கலாச்சாரம் இசுலாம்  பாரம்பரியங்களை அடிப்படையாகக் கொண்டதாகும்.  தஃப் முட்டு, கோல்கலி மற்றும் அரவணமுத்து ஆகியவை இந்த வட்டாரத்தில் காணப்படும்  பொதுவான நாட்டுப்புறக் கலைகள் ஆகும். இசுலாமிய ஆய்வுகளின் வளமான ஆதாரத்தை வழங்கும் பல நூலகங்கள் பள்ளிவாசல்களுடன் இணைக்கப்பட்டுள்ளன. சில புத்தகங்கள் அரபு-மலையாளத்தில் எழுதப்பட்டுள்ளன. இது அரபு எழுத்து எழுதப்பட்ட மலையாள மொழியின் பதிப்பாகும். மாலை நேர பிரார்த்தனைக்காக மக்கள் மசூதிகளில் கூடி, பிரார்த்தனைகளுக்குப் பிறகு சமூக மற்றும் கலாச்சார பிரச்சினைகள் குறித்து தொடர்ந்து விவாதிக்கின்றனர். இந்த மாலை கூட்டங்களின் போது வணிக மற்றும் குடும்ப பிரச்சினைகளும் தீர்க்கப்படுகின்றன. இப்பகுதியில் உள்ள சிறுபான்மை இந்து மக்கள் தங்கள் கோயில்களில் பல்வேறு பண்டிகைகளைக் கொண்டாடுவதன் மூலம் தங்கள் வளமான பாரம்பரியத்தை பராமரிக்கிறார்கள். கேரளாவின் பிற பகுதிகளைப் போலவே இங்கு இந்து சடங்குகளும் வழக்கமான பக்தியுடன் செய்யப்படுகின்றன.

## போக்குவரத்து

அனந்தவூர் கிராமம் இந்தியாவின் பிற பகுதிகளுடன் திரூர் நகரம் வழியாக இணைகிறது. தேசிய நெடுஞ்சாலை 66 வலஞ்சேரி வழியாகச் செல்கிறது, மேலும் வடக்குப் பகுதி கோவா மற்றும் மும்பையை இணைகிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. மாநில நெடுஞ்சாலை எண்.28 நிலம்பூரிலிருந்து தொடங்கி நெடுஞ்சாலைகள் 12,29 மற்றும் 181 வழியாக ஊட்டி, மைசூர் மற்றும் பெங்களூருவுடன் இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள விமான நிலையம் கரிப்பூரில் உள்ளது. அருகிலுள்ள முக்கிய இரயில் நிலையம் திரூரில் உள்ளது.

## மேலும் காண்க
* வைரங்கோடு திருவிழா
* திருநாவாய் 
* வைரன்கோடு

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
பகுப்பு:Pages using gadget WikiMiniAtlas
ஆனைக்குப்பம்

**ஆனைக்குப்பம்** (*Anaikuppam*) என்பது இந்தியாவின் தமிழ்நாட்டில் உள்ள திருவாரூர் மாவட்டத்தில் உள்ள நன்னிலம் தாலுகாவிற்கு உட்பட்ட  ஒரு கிராமமாகும்.

## தொழில்
இவ்வூரில் உள்ளவர்கள் பெரும்பலானோர் முக்கிய தொழிலாக விவசாயம் செய்து வாழ்வாதாரத்தை நடத்தி வருகின்றனர். மேலும் 100 நாள் வேலைவய்ப்பும் இந்தக் கிராமத்தில் அவ்வபோது நடந்து வருகிறது.

## அஞ்சல் குறீயீடு எண்
ஆனைக்குப்பம் அஞ்சல் குறீயீடு எண் 610 105 ஆகும்.

## மக்கள்தொகை விவரங்கள்
2011 மக்கள் தொகை கணக்கெடுப்பின்படி, ஆனைக்குப்பத்தில் 3,434 மக்கள் தொகை இருந்தது, அதில் 1,772 ஆண்கள் மற்றும் 1,662 பெண்கள் உள்ளனர். பாலின விகிதம் 938. எழுத்தறிவு விகிதம் 81.56 ஆகும்.

## மேற்கோள்கள்

பகுப்பு:திருவாரூர் மாவட்டத்திலுள்ள கிராமங்கள்
ஆலிப்பறம்பு

**ஆலிப்பறம்பு ** (*Aliparamba*) என்பது இந்தியாவின் கேரள மாநிலம்  மலப்புரம் மாவட்டத்தில் உள்ள ஒரு கிராமமாகும்.

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஆலிப்பறம்புவின் மக்கள் தொகை 22802 ஆகும், இதில் 11027 ஆண்கள் மற்றும் 11775 பெண்கள் இருந்தனர் 

## போக்குவரத்து
ஆலிப்பறம்பு கிராமம் பெரிந்தல்மண்ணா நகரம் மற்றும் செர்புலாசேரி நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண் 66  திரூர் வழியாகச் செல்கிறது மற்றும் வடக்கத்திய பகுதி கோவா மற்றும் மும்பையை இணைக்கிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. நெடுஞ்சாலை எண் .966 பாலக்காடு மற்றும் கோயம்புத்தூருக்குச் செல்கிறது. அருகிலுள்ள விமான நிலையம் கோழிக்கோட்டில் உள்ளது. அருகிலுள்ள முக்கிய இரயில் நிலையம் சோரனூரில் உள்ளது. உள்ளூர் இரயில்களுக்கு-அங்கடிபுரம் இரயில் நிலையம் ஒரு முக்கிய இரயில் நிலையமாகும்.

## மேற்கோள்கள்

பகுப்பு:மலப்புறம் மாவட்ட சிற்றூர்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
அகம்படம்

**அகம்படம் ** (*Akampadam*) என்பது இந்தியாவின் கேரள மாநிலம் மலப்புறம் மாவட்டத்தில் உள்ள ஒரு நகரம் ஆகும்.

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அகம்படம் கிராமத்தின் மக்கள் தொகை 15758 ஆகும், இதில் 7616 ஆண்கள் மற்றும் 8142 பெண்கள் இருந்தனர். 

## போக்குவரத்து
அகம்படம் கிராமம் இந்தியாவின் பிற பகுதிகளுடன் நிலம்பூர் நகரம் வழியாக இணைகிறது. மாநில நெடுஞ்சாலை எண் .28 நிலம்பூரிலிருந்து தொடங்கி நெடுஞ்சாலை எண்கள் 12,29 மற்றும் 181 வழியாக ஊட்டி, மைசூர் மற்றும் பெங்களூருவுடன் இணைக்கிறது. தேசிய நெடுஞ்சாலை எண் 66 இராமநாட்டுகரா வழியாகச் செல்கிறது, மேலும் வடக்குப் பகுதி கோவா மற்றும் மும்பையை இணைகிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது.  அருகிலுள்ள விமான நிலையம் கோழிக்கோட்டில் உள்ளது. அருகிலுள்ள முக்கிய இரயில் நிலையம் நிலம்பூரில் உள்ளது.

## பயங்கரவாத இணைப்புகள்
சில இசுலாமிய பயங்கரவாத குழுக்கள் அகம்படம்  கிராமம் அருகே உள்ள அத்திக்காடு கிராமத்துடன் தொடர்புடையவையாகும். இசுலாமிய அரசு அல்லது  ஐ.எசு.ஓ அமைப்புடன் அவர்களுக்கு உள்ள தொடர்பு குறித்து காவல் துறையினர் விசாரித்து வருகின்றனர்.

## மேற்கோள்கள்

பகுப்பு:மலப்புறம் மாவட்ட சிற்றூர்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
பூச்சி சீனிவாச அய்யங்கார்

**பூச்சி சீனிவாச அய்யங்கார்**. (*Poochi Srinivasa Iyengar*) (பிறப்பு:1860 -இறப்பு:1919), இவரது இயற்பெயர் இராமநாதபுரம் சீனிவாச அய்யங்கார் என்பதாகும்.  கர்நாடக இசைப் பாடகர் மற்றும் இசை அமைப்பாளர்  ஆவார்.  இராமநாதபுரத்தில் அனந்தநாராயண அய்யங்கார்- இலக்குமி தம்பதியருக்கு 16 ஆகஸ்டு 1860 அன்று பிறந்தவர் சீனிவாச அய்யங்கார். தமிழ் புரவலர் பாண்டித்துரைத் தேவர், சீனிவாசனின் பள்ளிப் பருவத் தோழர் ஆவார்.

தியாகராஜரின் குரு-சீடர் பரம்பரையில் வந்த பட்டணம் சுப்பிரமணிய ஐயரிடம்  சீடராக சேர்ந்து கர்நாடக இசைப் பயின்றவர். இவரது பல சீடர்களில் பிரபலமானவர்  அரியக்குடி இராமானுஜ ஐயங்கார் ஆவார். நூற்றுக்கும் மேற்பட்ட கீர்த்தனைகள் இயற்றிய பூச்சி சினிவாசய்யங்கார, அக்கீர்த்தனைகளில் குறிப்பிட்ட  முத்திரைகளைப் பயன்படுத்தியுள்ளார். இவர் 20 சூலை 1919 அன்று மறைந்தார்.

இவரது கீர்த்தனைகள் வண்டுகள் ரீங்காரம் செய்வது போன்று இனிமையாக இருக்கும் என்பதால், இவரை பூச்சி சீனிவாச அய்யங்கார் என்பர். 
## மேற்கோள்கள்

## வெளி இணைப்புகள்
* Speech that created a controversy

பகுப்பு:1860 பிறப்புகள்
பகுப்பு:1919 இறப்புகள்
பகுப்பு:கருநாடக இசைக் கலைஞர்கள்
பகுப்பு:வாக்கேயக்காரர்கள்
பகுப்பு:19 – 20 ஆம் நூற்றாண்டுக் கால கருநாடக இசைக் கலைஞர்கள்
பகுப்பு:இராமநாதபுரம் மாவட்ட மக்கள்
சுப்பிரமணிய தீட்சிதர்

**சுப்பிரமணிய தீட்சிதர்** என்பவர் பிரயோக விவேகம் என்ற இலக்கண நூலை இயற்றியவர்.  இந்நூலுக்கு உரையும் இவரே எழுதியுள்ளார். 18ஆம் நூற்றாண்டின் இறுதியில் பாண்டிய நாட்டில் உள்ள ஆழ்வார்திருநகரி (இன்றைய தூத்துக்குடி மாவட்டம்) என்னும் ஊரில் பிறந்தவர். சுப்பிரமணிய தீட்சிதர்  இலக்கண விளக்கம் எழுதிய வைத்தியநாத தேசிகர் மற்றும் சாமிநாத தேசிகரின் சமகாலத்தவர் ஆவார்.

## மேற்கோள்கள்

## இவற்றையும் பார்க்கவும்
* பிரயோக விவேகம்
பகுப்பு:தமிழ் உரையாசிரியர்கள்
பூனாச்சி

**பூனாச்சி** என்பது இந்தியா தமிழ்நாடு மாநிலத்தின் ஈரோடு மாவட்டத்திலுள்ள அம்மாப்பேட்டை ஊராட்சி ஒன்றிய பூனாச்சி ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 212.33 மீ. உயரத்தில், () என்ற புவியியல் ஆள்கூறுகள் கொண்டு பூனாச்சி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பூனாச்சி ஊரின் மொத்த மக்கள்தொகை 3,224 பேர் ஆகும். இதில் 1,723 பேர் ஆண்கள் மற்றும் 1,501 பேர் பெண்கள் ஆவர்.
## சமயம்
### இந்துக் கோயில்
சொக்கநாச்சியம்மன் கோயில் என்ற அம்மன் கோயில் ஒன்று பூனாச்சி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
## அரசியல்
பூனாச்சி பகுதியானது, பவானி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பூர் மக்களவைத் தொகுதி சார்ந்தது.
## மேற்கோள்கள்

பகுப்பு:ஈரோடு மாவட்டத்திலுள்ள ஊர்களும் நகரங்களும்
பானு

**பானு** அல்லது **சைலேந்திர பானு** (இந்தோனேசியம்: *Bhanu*; ஜாவானியம்: *Bhanu*) என்பவர் மத்திய ஜாவாவில், மாதரம் இராச்சியம், சைலேந்திர வம்சத்தின் நிறுவனர் மற்றும் சைலேந்திர வம்சத்தின் முதல் மன்னரும் ஆவார்.

இவரின் ஆட்சிக்காலம் 752 – 775 என்று சில சான்றுகள் குறிப்பிடுகின்றன. இருப்பினும், இந்தக் கால அளவின் உண்மைத் தன்மை உறுதிப்படுத்த வேண்டிய இலக்கில் உள்ளது.

## வரலாறு

சூலை 24, 750 அன்று, மத்திய ஜாவா,திரிகிராம்வியாமா *(Trigramwyama),* அம்பரான் கிராமத்தில் இலவச நிலத்தை நன்கொடையாக வழங்கிய தலைவர் பானு என்று பிளம்பூங்கான் கல்வெட்டில் *([[:en:Plumpungan Inscription|Plumpungan Inscription]])* காணப்படுகிறது.

இந்த நன்கொடை, சங்க சீதாதேவி *(Sang Siddhadewi)* ஒப்புதலின் பேரில், சங்க ஈசா *(Sang Isa)* தெய்வத்தின் மீதான பக்திக்காக வழங்கப்பட்டது என்றும் கல்வெட்டின் பதிவில் உள்ளது. பிளம்பூங்கான் கல்வெட்டு சலதிகா *(Salatiga)* பிளம்பூங்கான் கிராமத்தில் 1900-ஆம் ஆண்டுகளில் கண்டெடுக்கப்பட்டது.

பிளம்பூங்கான் கல்வெட்டு மன்னர் பானுவால் வெளியிடப்பட்டது. இதுவரை கண்டெடுக்கப்பட்ட பழைய ஜாவானிய எழுத்துகளில் எழுதப்பட்ட கல்வெட்டுகளில், மிகப் பழமையான கல்வெட்டாக பிளம்பூங்கான் கல்வெட்டு அறியப்படுகிறது.

## மேலும் காண்க

* பனங்கரன்
* உருத்திர விக்கிரமன்
* இந்திரவருமன்
* தரணிந்திரன்
* தருமசேது
* சமரகரவீரன்
* சைலேந்திர வம்சம்

## மாதரம் இராச்சியத்தின் மன்னர்கள்

## மேற்கோள்கள்

## சான்றுகள்

* Poesponegoro & Notosusanto. 1990. *Sejarah Nasional Indonesia Jilid II*. Jakarta: Balai Pustaka
* Purwadi. 2007. *Sejarah Raja-Raja Jawa*. Yogyakarta: Media Ilmu
* Slamet Muljana. 2006. *Sriwijaya* (terbitan ulang 1960). Yogyakarta: LKIS

## வெளி இணைப்புகள்

பகுப்பு:இந்தோனேசிய வரலாறு
பகுப்பு:சுமாத்திரா வரலாறு
பகுப்பு:சாவக வரலாறு
பகுப்பு:சைலேந்திர வம்சம்
பகுப்பு:சிறீ விஜயம்
பகுப்பு:மாதரம் இராச்சியம்
பகுப்பு:இந்தோனேசிய இந்து மக்கள்
மேற்கு வங்காளத்தில் இந்தித் திணிப்பு எதிர்ப்புப் போராட்டங்கள்

**மேற்கு வங்காளத்தில் இந்தித் திணிப்பு எதிர்ப்புப் போராட்டங்கள்** (*Anti-Hindi agitations of West Bengal*) என்பது இந்திய மாநிலமான மேற்கு வங்கத்தில் நடைபெற்ற தொடர்ச்சியான போராட்டங்கள் ஆகும். மேற்கு வங்கத்தில் இந்தித் திணிப்புக்கு எதிரான இயக்கங்களானது முதன்மையாக சமூக ஊடகங்கள், தெருமுனைக் கூட்டங்கள், ஆர்ப்பாட்டங்கள் போன்றவற்றின் மூலம் நடத்தப்பட்டது. தெருமுனைக் கூட்டங்கள் போன்ற நிகழ்ச்சிகள் துவக்கத்தில் கொல்கத்தா நகரம் அல்லது கொல்கத்தா பெருநகரப் பகுதியை மையமாகக் கொண்டிருந்தன. ஆனால் பின்னர் மேற்கு வங்கத்தின் பல்வேறு கோட்ட நகரங்கள் மற்றும் மாவட்ட நகரங்களுக்கு பரவியது. இந்த இயக்கங்கள் அனைத்தும் *அம்ரா பங்காலி, பங்களா போக்கோ, ஜாதியோ பங்களா சம்மேளன்* போன்ற அமைப்புகளால் ஏற்பாடு செய்யப்பட்டன.   

2010களின் முடிவில் இருந்து, மேற்கு வங்காளத்தின் பல்வேறு கல்வி நிறுவனங்கள், தேசிய நெடுஞ்சாலைகள், வங்கிகள், கொல்கத்தா மெட்ரோவின் பெயர்ப் பலகைகள் போன்றவற்றில் வங்க மொழி தவிர இந்தி மற்றும் ஆங்கில மொழிகளைப் பயன்படுத்துவதற்கு எதிராக பல்வேறு அமைப்புகள் தெருமுனைக் கூட்டங்கள், போராட்டங்கள் போன்றவற்றை ஏற்பாடு செய்தன. 

## 1980கள்
1980 களில் வங்காள மொழியை முதன்மைப்படுத்த *அம்ரா பங்காலி* என்ற ஒரு அரசியல் கட்சித் தொடங்கப்பட்டது. இருப்பினும், இந்த கட்சியின் செயல்பாடுகள் பொதுவாக மேற்கு வங்கத்தின் வட பகுதியில் மட்டுமே இருந்தன.

## 2021 இல் பிற போராட்டங்கள்
இந்திய அறிவியல் வளர்ச்சிக் கழகத்தில் 2021, மார்ச் 19 அன்று கல்வி நிறுவன ஊழியர்களுக்கு ஒரு அறிவிப்பை வெளியிடப்பட்டது, நிறுவனங்களில் 55% எழுத்துத் தொடர்புகள் இந்தியில் செய்யப்பட வேண்டும் என்று அது கூறியது.  பல்கலைக்கழகத்தின் இந்தித் திணிப்புக்கு எதிராக ஊழியர்கள் போராட்டம் நடத்தினர். கல்லூரி வளாகத்தில் 'இந்தித் திணிப்பு வேண்டாம்' என எழுதி சமூக இடைவெளியை கடைபிடித்து மாணவர்கள் போராட்டம் நடத்தினர். ஆனால் இந்த அறிவிப்பு நிருவாக ஊழியர்களுக்கு மட்டுமே ஆகும் என்று விளக்கமளிக்கபட்டது. 

## மேற்கோள்கள்

## வெளி இணைப்புகள்

* தமிழ்நாடு போல, இந்தியாவில் வேறு எங்கெல்லாம் மொழி காக்கும் போராட்டம் நடந்துள்ளது தெரியுமா? - பிபிசி

பகுப்பு:இந்தித் திணிப்பு எதிர்ப்புப் போராட்டம்
பகுப்பு:இந்தியாவில் மொழி முரண்பாடு
பகுப்பு:இந்தி
பகுப்பு:வங்காள மொழி
தேசிய நெடுஞ்சாலை 427 (இந்தியா)

**தேசிய நெடுஞ்சாலை 427** (**தே. நெ. 427**)(*National Highway 427 (India)*) என்பது இந்தியாவின் கிழக்கிருந்து-மேற்கு நோக்கிப் பயணிக்கும் ஒரு தேசிய நெடுஞ்சாலை ஆகும். இது கவ்லியில் தொடங்கி ஜலுக்பாரியில் முடிவடைகிறது. இந்த நெடுஞ்சாலை மேற்கு அசாமின் வடக்கரை மாவட்டங்கள் வழியாகச் செல்கிறது. தேசிய நெடுஞ்சாலை 427 அமைக்கப்பட்டது. இந்த நெடுஞ்சாலை மத்திய பொதுப்பணித் துறை மூலம் பராமரிக்கப்படுகிறது.

## சந்திப்புகள்
:  கவ்லி அருகே முனையம்

## மேலும் பார்க்கவும்
* தேசிய நெடுஞ்சாலை வளர்ச்சி திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 527 (இந்தியா)

**தேசிய நெடுஞ்சாலை 527** (**தே. நெ. 527**)(*National Highway 527 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். இது முழுவதுமாகப் பீகார் மாநிலத்தில் பயணிக்கும் ஒரு மிகக் குறைவான நீளமுடையச் சாலை ஆகும். இதன் மொத்த நீளம் 9.26 கி.மீ. ஆகும். தேசிய நெடுஞ்சாலை 527, பீகார் மாநிலம் போர்பெசுகஞ்ச் அருகில் தேசிய நெடுஞ்சாலை 27-ல் தொடங்கி ஜோக்பானியில் முடிவடைகிறது.

## சந்திப்புகள்

:  போர்பெசுகஞ்ச் அருகே முனையம்

## மேலும் பார்க்கவும்

* தேசிய நெடுஞ்சாலை வளர்ச்சி திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
புனா, பதேகாபாத்

**புனா** என்பது இந்தியாவின் அரியானா மாநிலத்தின் பத்தேகாபாத் மாவட்டத்திலுள்ள ஒரு சிறிய நகரம் ஆகும். இது பதேகாபாத் நகரிலிருந்து இருந்து 26 கிலோமீட்டர் தொலைவில் அமைந்துள்ளது. புனா என்பது பிஷ்னோய்கள், ஜாட்டுகள், பஞ்சாபியர்கள், சர்தார்கள் மற்றும் தலித்துகள் கொண்ட ஒரு பழைய கிராமமாகும். இங்கு பாபா இரணதீருக்கு அர்ப்பணிக்கப்பட்ட ஒரு இரணதீர் கோயில் உள்ளது..

## மேற்கோள்கள்

பகுப்பு:Pages using gadget WikiMiniAtlas
ஒட்டநத்தம்

**ஒட்டநத்தம்** என்பது இந்தியா தமிழ்நாடு மாநிலத்தின் தூத்துக்குடி மாவட்டத்திலுள்ள ஒட்டப்பிடாரம் ஊராட்சி ஒன்றிய ஒட்டநத்தம் ஊராட்சி ஒரு புறநகர்ப் பகுதியாகும். சின்னப் பாஞ்சாலங்குறிச்சி என்ற பெயராலும் இவ்வூர் அழைக்கப்படுகிறது.

## அமைவிடம்
கடல் மட்டத்திலிருந்து சுமார் 84.15 மீ. உயரத்தில், () என்ற புவியியல் ஆள்கூறுகள் கொண்டு ஒட்டநத்தம் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், ஒட்டநத்தம் ஊரின் மொத்த மக்கள்தொகை 2,126 பேர் ஆகும். இதில் 1,025 பேர் ஆண்கள் மற்றும் 1,101 பேர் பெண்கள் ஆவர்.
## சமயம்
### இந்துக் கோயில்
கங்காதேவி மற்றும் மாரியம்மன் கோயில் என்ற அம்மன் கோயில் ஒன்று ஒட்டநத்தம் பகுதியில் அமைந்துள்ளது.
## அரசியல்
ஒட்டநத்தம் பகுதியானது, ஓட்டப்பிடாரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
## மேற்கோள்கள்

பகுப்பு:தூத்துக்குடி மாவட்டத்திலுள்ள ஊர்களும் நகரங்களும்
போவெலைட்டு

**போவெலைட்டு** (*Powellite*) என்பது CaMoO4 என்ற மூலக்கூற்று வாய்பாட்டால் விவரிக்கப்படும் ஒரு கனிமம் ஆகும். கால்சியம் மாலிப்டேட்டு வகை கனிமமாக இது வகைப்படுத்தப்படுகிறது. நாற்கோணக இரட்டை கூர்கோபுர படிக வடிவில் இது படிகமாகிறது. விடாப்பிடியான  நீலம், பச்சை-பழுப்பு, மஞ்சள்-சாம்பல் நிறத்தில் பொதுவாக ஒளிபுகும் தன்மை கொண்ட வடிவமற்ற  வடிவங்களாக காணப்படுகிறது. போவெலைட்டு கனிமம் தனித்துவமான பிளவுகளைக் காட்டுகிறது. உடையக்கூடிய தன்மை   முதல் சங்குருவ முறிவையும், 3.5 முதல் 4 வரையான மோவின் அளவுகோல் கடினத்தன்மையையும் 4.25 என்ற ஒப்படர்த்தியையும் கொண்டுள்ளது. இது சுகீலைட்டுடன் (கால்சியம் டங்சுடேட்டு, CaWO4 சேர்ந்து ஒரு திண்ம கரைசல் தொடரை உருவாக்குகிறது. மேலும் இது nω=1.974 மற்றும் nε=1.984 என்ற ஒளிவிலகல் குறியீட்டு மதிப்புகளைக் கொண்டுள்ளது.

பன்னாட்டு கனிமவியல் சங்கம் போவெலைட்டு கனிமத்தை Pwl என்ற குறியீட்டால் அடையாளப்படுத்துகிறது.

1891 ஆம் ஆண்டு இடாகோ மாநிலத்தின் ஆடம்சு மாகாணத்தில் உள்ள பீகாக்கு சுரங்கத்தில் முதன் முதலில் போவெலைட்டு கண்டறியப்பட்டு விவரிக்கப்பட்டது.  வில்லியம் ஆர்லோ மெல்வில்லே என்பவர் இதைக் கண்டறிந்தார். அமெரிக்க ஆய்வாளர் மற்றும் புவியியலாளர் இயான் வெசுலி போவெலின் (1834–1902) நினைவாகப் கனிமத்திற்கு போவெலைட்டு எனப் பெயரிடப்பட்டது.

மேற்பரப்புக்கு அருகில் உள்ள ஆக்சிசனேற்ற மண்டலங்களுக்குள் உள்ள மாலிப்டினத்தின் நீர்வெப்ப தாது படிவுகளில் போவெலைட்டு தோன்றுகிறது. பெக்மாடைட்டு, டேக்டைட்டு மற்றும் பாசால்ட்டு ஆகியவற்றில் ஓர் அரிய கனிம கட்டமாகவும் தோன்றுகிறது. மாலிப்டினைட்டு, பெரிமாலிப்டைட்டு, சிடில்பைட்டு, லாமோன்டைட்டு மற்றும் அப்போபிலைட்டு ஆகியவற்றுடன் கலந்து போவெலைட்டு கனிமம் காணப்படுகிறது. 

## மேற்கோள்கள்

## வெளி இணைப்புகள்

பகுப்பு:கால்சியம் கனிமங்கள்
பகுப்பு:மாலிப்டினக் கனிமங்கள்
பகுப்பு:நாற்கோணவமைப்புக் கனிமங்கள்
பகுப்பு:ஒளிரும் கனிமங்கள்
ஆஃபினியம்(IV) சல்பேட்டு

**ஆஃபினியம்(IV) சல்பேட்டு**  (*Hafnium(IV) sulfate*) என்பது Hf(SO4)2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பெரும்பாலும் நீரேற்றாகவே இச்சேர்மம் உருவாகிறது. ஆஃபினியத்தின் நீரேற்று Hf(SO4)2·*n*H2O என்ற பொது வாய்ப்பாட்டால் அடையாளப்படுத்தப்படுகிறது. வாய்ப்பாட்டிலுள்ள *n* இன் மதிப்பு 0 முதல் 7 வரை மாறுபடும். பொதுவாக நீரற்ற மற்றும் நான்கு நீரேற்று 
வடிவங்களை உருவாக்குகிறது, இவை இரண்டும் வெள்ளை நிறத் திடப்பொருட்களாகும்.

## கட்டமைப்பு
நீரற்ற ஆபினியம்(IV) சல்பேட்டு, சல்பேட்டு-பாலம் கொண்ட ஆஃப்னியம் அணுக்களின் பல்லுருவ  வலையமைப்பைக் கொண்டுள்ளது. இது சிர்க்கோனியம்(IV) சல்பேட்டுடன் சமகட்டமைப்பை வெளிப்படுத்துகிறது.

ஆஃப்னியம்(IV) சல்பேட்டு நான்குநீரேற்றும் சிர்கோனியம்(IV) சல்பேட்டு நான்குநீரேற்றும் சமகட்டமைப்பில் உள்ளன.  மேலும் இது Hf(SO4)2(H2O)4 இன் அடுக்கடுக்கான தகடுகளைக்  கொண்டுள்ளது. இங்கு சல்பேட்டு ஈந்தணைவிகள் இருபல் ஈந்தணைவிகளாக உள்ளன.

## தயாரிப்பு
ஆஃப்னியம் உலோகம் அல்லது ஆஃப்னியம்(IV) ஆக்சைடை செறிவூட்டப்பட்ட கந்தக அமிலத்துடன் வினைபுரியச் செய்து, பின்னர் கரைசலை ஆவியாக்குவதன் மூலம் ஆஃபினியம்(IV) சல்பேட்டு நான்கு நீரேற்று  தயாரிக்கப்படுகிறது.

:Hf + 2 H2SO4 → Hf(SO4)2 + 2 H2 

ஆஃபினியம்(IV) சல்பேட்டு நான்கு நீரேற்றை 350 °செல்சியசு வெப்பநிலைக்கு வெப்பப்படுத்துவதன் மூலம் நீரற்ற வடிவத்தை உருவாக்க முடியும். நீரற்ற வடிவத்தை 820 °செல்சியசு வெப்பநிலைக்கு வெப்பப்படுத்தினால், அது ஆஃப்னியம்(IV) ஆக்சைடு, கந்தக ஆக்சைடுகள் மற்றும் ஆக்சிசனாக சிதைகிறது. சிதைவின் வழிமுறை முழுமையாக தெளிவுபடுத்தப்படவில்லை.

[Hf18O10(OH)26(SO4)12.7(H2O)20]Cl0.6·nH2O போன்ற ஆஃப்னியம்(IV) ஆக்சைடின் பல்வேறு நீராற்பகுப்பு செய்யப்பட்ட வழித்தோன்றல்கள் அறியப்படுகின்றன.

## மேற்கோள்கள்

பகுப்பு:ஆஃபினியம் சேர்மங்கள்
பகுப்பு:சல்பேட்டுகள்